*Projekts*

**Ministru kabineta vēstule Latvijas Republikas Saeimai**

*Par Finanšu un kapitāla tirgus komisijas*

*priekšlikumiem grozījumiem Valsts kontroles likumā*

Informējam, kaMinistru kabinets saņēma un atbilstoši savai kompetencei izvērtēja Finanšu un kapitāla tirgus komisijas (turpmāk – FKTK) 2010.gada 17.augusta vēstuli Nr.01.02.02/3198 par grozījumiem Valsts kontroles likumā.

FKTK priekšlikumi nodrošinātu, ka revīzijas process tiks īstenots pēc labākās prakses, kas dod papildus iespējas valsts pārvaldes iestādēm apstrīdēt Valsts kontroles lēmumus, ar kuriem apstiprināti revīzijas ziņojumi, ne tikai tad, ja Valsts kontroles viedoklis rada tiesisko interešu aizskārumu, bet arī tad, ja revīzijas ziņojumā bez argumentēta pamatojuma netiek ņemti vērā revidējamo vienību un revīzijā iesaistīto iestāžu sniegtie paskaidrojumi. Vienlaikus uzskatām, ka FKTK priekšlikumi neietekmētu Valsts kontroles tiesības paust neatkarīgu viedokli, taču tiktu nodrošināta sabiedrības informēšana par revīzijas procesā iesaistīto valsts pārvaldes iestāžu argumentiem, kas nav ņemti vērā vai kuros viedoklis ir atšķirīgs. Ministru kabinets uzskata, ka FKTK sagatavotie priekšlikumi grozījumiem Valsts kontroles likumā (turpmāk – FKTK priekšlikumi) pēc būtības ir atbalstāmi.

Ņemot vērā Valsts kontroles kā Satversmē nostiprinātas neatkarīgas institūcijas statusu, un faktu, ka Ministru kabineta locekļi nevar ietekmēt lēmumus par grozījumiem neatkarīgas institūcijas likumā, kā arī lai neietekmētu Valsts kontroles neatkarību, uzskatām, ka grozījumus Valsts kontroles likumā ir lietderīgi virzīt Saeimas Juridiskai komisijai.

Balstoties uz FKTK priekšlikumiem, Ministru kabinets ir sagatavojis likumprojektu „Grozījumi Valsts kontroles likumā”. Par šo likumprojektu ir saņemts arī Valsts Kontroles viedoklis. Lūdzam Saeimas Juridiskajai komisijai izvērtēt sagatavotos grozījumus iepriekš minētajā likumā, kā arī lemt par to turpmākās virzības nepieciešamību.

Pielikumā: 1) Likumprojekts „Grozījumi Valsts kontroles likumā” uz 3 lapām (datne: FMLik\_310111\_VLK);

 2) Likumprojekta „Grozījumi Valsts kontroles likumā” anotācija uz 2 lapām (datne: FMAnot\_310111\_VKL);

 3) Valsts kontroles 2011.gada 16.februāra atzinums Nr.3-5.1-1/103 uz 3 lapas pusēm.

Ministru prezidents V.Dombrovskis

Finanšu ministrs A.Vilks

22.03.2011 11:11

284

I.Lazdiņa

67095455, Ivita.Lazdina@fm.gov.lv